Държавен вестник, бр. 34, 2006 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  34
б) на своите граждани да притежават друго
гражданство, когато това друго гражданство се
придобива автоматично чрез брак.
2. Запазването на гражданствата, упомена-
ти в т. 1, е подчинено на разпоредбите на чл. 7
на тази конвенция.
Член 15—Други възможни случаи на
множество гражданства
Разпоредбите на тази конвенция не ограни-
чават правото на всяка държава—страна по нея,
да определя в своето вътрешно законодателст-
во това, дали:
а) нейните граждани, които придобиват или
притежават гражданството на друга държава,
запазват или загубват гражданството на съот-
ветната държава—страна по конвенцията;
б) придобиването или запазването на нейно-
то гражданство се обуславя от освобождаване-
то или загубването на друго гражданство.
Член 16—Запазване на предишното
гражданство
Държавите—страни по конвенцията, не тряб-
ва да поставят освобождаването или загубване-
то на друго гражданство като условие за придо-
биването или запазването на тяхното граждан-
ство в случаите, в които такова освобождаване
или загубване е невъзможно и не може да бъде
разумно изисквано.
Член 17—Права и задължения, свързани с
множеството гражданства
1. Гражданите на държава—страна по кон-
венцията, притежаващи друго гражданство, тряб-
ва да имат на територията на тази държава—
страна по конвенцията, в която пребивават, съ-
щите права и задължения като останалите граж-
дани на тази държава—страна по конвенцията.
2. Разпоредбите на тази глава не засягат:
а) разпоредбите на международното право
относно дипломатическата и консулската за-
щита, която държава—страна по конвенцията,
дава на някой от своите граждани, притежаващ
едновременно и друго гражданство;
б) прилагането на разпоредбите на между-
народното частно право на всяка държава—
страна по конвенцията, в случай на множество
гражданства.
Глава VI—Правоприемство на държавите
и гражданство
Член 18 —Принципи
1. По въпросите на гражданството в случаите
на правоприемство на държавата всяка заинте-
ресована държава—страна по конвенцията, тряб-
ва да зачита принципите на върховенството на
закона, разпоредбите относно правата на чове-
ка и принципите, съдържащи се в чл. 4 и 5 на
тази конвенция и в т. 2 на този член, по-конкрет-
но с цел да се избегне липсата на гражданство.
2. При вземането на решение относно дава-
нето или запазването на гражданство в случай
на правоприемство на държава всяка заинтере-
сована държава—страна по конвенцията, след-
ва да отчита по-конкретно:
а) действителната и ефективната връзка меж-
ду заинтересованото лице и държавата;
б) постоянното пребиваване на заинтересо-
ваното лице в момента на правоприемството
на държавата;
в) волята на въпросното лице;
г) териториалния произход на съответното
лице.
3. В случаите, в които придобиването на граж-
данство е свързано със загубването на чуждо
гражданство, се прилагат разпоредбите на чл. 16
от тази конвенция.
Член 19—Уреждане чрез международни
споразумения
В случай на правоприемство на държава за-
интересованите държави—страни по конвенци-
ята, трябва да се стремят да уреждат въпросите,
свързани с гражданството, чрез споразумения
помежду си, а при необходимост—и с други за-
интересовани държави. Тези споразумения тряб-
ва да зачитат принципите и разпоредбите, съ-
държащи се или упоменати в тази глава.
Член 20—Принципи, отнасящи се до лица,
които не са граждани
1. Всяка държава—страна по тази конвен-
ция, трябва да спазва следните принципи:
а) гражданите на държавата предшественик,
постоянно пребиваващи на територията, чийто
суверенитет се прехвърля на държавата право-
приемник и чието гражданство те не са придо-
били, трябва да имат правото да останат в тази
държава;
б) лицата, споменати в буква “а”, трябва да
бъдат третирани еднакво с гражданите на дър-
жавата правоприемник по отношение на соци-
алните и икономическите права.
2. Всяка държава—страна по конвенцията,
може да изключи възможността лицата, попа-
дащи в т. 1, да бъдат назначавани на длъжности
в държавната администрация, свързани с уп-
ражняването на суверенната власт.
Глава VII—Воински задължения в случай на
множествено гражданство
Член 21—Изпълнение на воинските задължения
1. Всяко лице, притежаващо гражданството
на две или повече държави—страни по конвен-
цията, трябва да бъде задължено да изпълнява
воинските си задължения само към една от тези
държави—страни по конвенцията.
2. Начините за прилагане на т. 1 могат да
бъдат определени в специални споразумения
между държавите—страни по конвенцията.
3. С изключение на случаите, когато в между-
народен договор, вече сключен или който пред-
стои да бъде сключен впоследствие, е предвиде-
но друго, към лицата, притежаващи гражданст-
вото на две или повече държави—страни по кон-
венцията, се прилагат следните разпоредби:
а) тези лица подлежат на военна служба в
държавата—страна по конвенцията, на чиято
територия пребивават постоянно; независимо от